cyanic-selkie/wikianc huggingface dataset:
Slottskirken (Varberg)
Inventar
I alteroppsatsen sås øverst det danske riksvåpen samt Christian IVs valgspråk Regna firmat pietas. Maleriet i midten forestilte nattverdenens innstiftning og var utført av Jens Søffrensenn i Helsingør, og i feltet under denne fantes en innskrift med Fader Vår på dansk. Alteret hadde sin plass ved kirkens østre gavl, nær oppgangen til tårnet.
Kevin Lauren
Kevin Soleng Hansen (født 1988), kjent under artistnavnet Kevin Lauren, er en norsk rapper, låtskriver og realitydeltaker.
Rachele Barbieri
Rachele Barbieri (født 21. februar 1997) er en italiensk syklist.
Slottskirken (Varberg)
Inventar
Prekestolen ble liksom alteret, bestilt av lensherren Mogens Gyldenstierne d.y. og utført av Sven Snekker (Suend Snedicher) som også hadde bygget alteret. Søffrensenn som på dette tidspunkt bodde i Varberg, malte og forgylte den. Det var bibelmotiv, det danske riksvåpen samt forskjellige provinsvåpen i to etasjer. Ved den øverste kant kunne leses bibelordet:
Kevin Lauren
Han ble kjent i 2015 etter å ha deltatt på den 7. sesongen av Paradise Hotel.
Slottskirken (Varberg)
Inventar
Lignende bibelsitat har funnets på lydhimmelen over prekestolen.
Kevin Lauren
Kriminalitet
Lauren ble i mars 2021 dømt til 45 dager i fengsel for blant annet oppbevaring av narkotika, og for å ha kjørt i ruspåvirket tilstand.
Slottskirken (Varberg)
Inventar
Slottskirken eksisterte til 1830 da festningen ble nedlagt som militært forsvarsverk. I dag huser den Varberg museum. Rommet ble satt i stand i 1925, og fikk dermed imiterte kryssvelv i tre og ble utstillingslokale for kirkelige anliggender fra det nordlige Halland.
Rachele Barbieri
Hun representerte Italia under Sommer-OL 2020 i Tokyo, hvor hennes beste resultat var nummer 6 i lagforfølgelse.
Ignatius Aloysius Reynolds
Ignatius Aloysius Reynolds (født 22. august 1798 i Bardstown i Kentucky i USA; død 6. mars 1855 i Charleston i Sør-Carolina) var katolsk biskop av Charleston.
Svømming under Stillehavslekene 1987
Svømming under Stillehavslekene 1987. Svømming var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som svømming var med på programmet under stillehavslekene. Det var tjuefem øvelser, tretten for menn og tolv for kvinner. Fransk Polynesia ble beste nasjon med tretten gullmedaljer foran Ny-Caledonia med sju.
Ignatius Aloysius Reynolds
Bakgrunn
Ignaitus A. Reynolds var sønn av John og Ann ({neé French) Reynolds. Ignatius Aloysius Reynolds gikk på forberedelsesseminaret i Bardstown og begynte med teologien i ung alder. Fra desember 1821 studerte Reynolds katolsk teologi og filosofi ved St. Mary's Seminary i Baltimore, drevet av sulpicianerne.
Han ble presteviet for Baltimore den 24. oktober 1823 av erkebiskopen av Baltimore, Ambrose Maréchal, PSS.
Reynolds ble rektor ved St. Joseph's College i 1824. I 1830 ble han professor i katolsk teologi ved Bardstown Theological Seminary, etter Francis Patrick Kenrick. Deretter ble fader Reynolds prest for Sisters of Charity of Nazareth og pastor i Louisville, og ble generalvikar. Bispesetet for bispedømmet Bardstown ble i 1841 fluttet til den nærliggende og viktigere yen Louisville, og ble fra da av til bispedømmet Louisville.
Biskop av Charleston
Den 28. november 1843 utnevnte pave Gregor XVI ham til biskop av Charleston i Sørstatene. Den gang omfattet bispedømmet delstatene Georgia, Sør-Carolina og Nord-Carolina. Biskopen av Cincinnati, John Baptist Purcell, bispeviet ham den 19. mars 1844 i katedralen St. Peter in Chains i Cincinnati; medkonsekratorer var biskop av Pittsburgh, Michael O'Connor S.J. og biskop av Nashville, Richard Pius Miles, O.P.
Biskop Reynolds klarte å stabilisere bispedømmets administrasjon under sin ledelse. Han gjennomførte visitaser over hele bispedømmet. Området var dominert av episkopalianere, baptister, and metodister; det var kun om lag 12.000 katolikker i bispedømmet i 1846.
Han bad Den hellige stol om å redusere bispedømmets område ved å opprette nye bispedømmer i området. Den prosessen ble påbegynt i 1850 ved at bispedømmet Savannah i Georgia ble opprettet. Ikke lenge etter biskop Reynolds' død fikk katolikkene i Nord-Carolina sitt eget apostoliske vikariat (1868), og med det omfattet bispedømmet Charleston utelukkende delstaten Sør-Carolina.
Reynolds publiserte et fembinds verk om sin populære forløper, biskop John England; fikk betalt bispedømmets gjeld på $14.000, og dediserte Cathedral of Saint John and Saint Finbar i Charleston i april 1854.
Biskop Ignatius A. Reynolds døde den 9. mars 1855 i en alder av 56 år i Charleston.
Kvalifisering til Tippeligaen 2015
Kvalifisering til Tippeligaen 2015 ble spilt høsten 2014. Vinneren sto mellom ett av de fire lagene som endte på 3.–6.-plass i 1. divisjon og det laget som endte på 14.-plass i Tippeligaen. Etter sesongslutt i 1. divisjon ble det klart at, , og  var de fire lagene som først skulle spille semifinaler mot hverandre. Vinnerne i de to kampene møttes deretter til en finale, og laget som vant denne fikk til slutt møte laget fra Tippeligaen i en play-off over to kamper.
Reglementet for kvalifiseringen er fastsatt av Norges Fotballforbund:
Peary Land
Peary Land er en halvøy aller nordligst i Grønland, som strekker seg ut i Nordishavet mot nord, og utgjør verdens nordligste isfrie landområde utenfor Grønlands innlandsis. Navnet er etter polarforskeren Robert Peary, som utforsket området første gang i 1892.
Utenfor nordkysten ligger øya Oodaaq, som har nordpolens nærmeste fastlandspunkt, i en avstand av 705 km. Havisen langs kysten er tettpakket og er av Nordishavets eldste og tykkeste, og har en langsom, østgående bevegelse. Kystlinjen er preget av dype fjorder. Den største fjorden er Frederick E. Hyde fjord som skjærer 150 km inn i Peary Land fra øst, og deler området i en nordlig og en sørlig del. Den nordlige delen er dominert av Roosveltfjellene med høyeste punkt 1 950 moh.
Klima
Klimatisk er Peary Land polarørken, med årlig totalnedbør mellom 25 – 200 mm, alt i form av snø.
Temperaturregimet er kontinentalt, med middeltemperatur i januar -32°C og i juli +6°C. Sommeren kan være forbausende varm. Episoder over 15°C er ikke uvanlig, spesielt i juli, en vanligvis frostfri måned.
Flora og fauna
Karibu og moskusfe overlever på det skrinne vegetasjonsdekket som er begrenset til 5% av landarealet. Det er funnet 33 blomsterarter. Faunaen omfatter fjellrev, arktisk ulv, isbjørn og polarhare.
Forhistorie
For en eller to millioner år siden, da klimaet var varmere, vokste det trær som lerk, svartgran, bjørk, barlind, and tuja på Peary Land.
Under siste istid lå Peary Land utenfor iskappen. Det er påvist mange spor av tidlige eskimoiske bosettinger i området. Adam C. Knuth Site er en ca. 4 000 år gammel boplass fra Independence I-kulturen, som representerer de tidligste spor av mennesker. Boplassen som ble oppdaget i 1980, ligger med storslått utsikt på et fremskutt system av deltaterrasser med ruiner spredt på flere forskjellige nivåer. Av de mer enn 25 anleggene er halvparten lagre og resten er boliger. Boligtomtene fordeler seg på to typer, som foreløpig blir tolket som henholdsvis vinter- og sommer-boliger.
Nyere tid
Den tidligste utforskningen av Nord-Grønland ble foretatt med hundespann. Robert Peary oppsøkte området flere ganger. Den første overvintringen skjedde så sent som vinteren 1948-49, da Københavns Universitet fikk anledning til å etablere en forskningstasjon, Brønlundhus. I 1972 ble forskningsstasjon nummer to bygget, Kap Harald Moltke. Stasjonene ligger 10 km fra hverandre på hver sin side av Jørgen Brønlund Fjord, og forbindelsen mellom dem er om sommeren avhengig av båt og av egnede isforhold. Isen utenfor fjordmunningen blir benyttet som stasjonenes landingsbane for fly. Stasjonene er siden 1996 administrert av Peary Land Fonden.
Peary Land er siden 1974 en del av Nordøst-Grønland biosfærereservat, og har ingen permanent bosetting.
Jungelugle
Jungeluglen (Glaucidium hardyi) er en ugle som er funnet i nordre deler av Sør-Amerika og nordre Brasil og flere land i Sør-Amerika, som blant annet Peru og Bolivia.
USA-mesterskapet i sjakk 2019
USA-mesterskapet i sjakk 2019 ble arrangert fra 18. mars til 1. april 2019, og ble arrangert i Saint Louis Chess Club for ellevte gang på rad.
Turneringen ble arrangert som round robin med 12 deltakere.
Victoire Berteau
Victoire Berteau (født 16. august 2000) er en fransk syklist.
Hun representerte Frankrike under Sommer-OL 2020 i Tokyo, hvor hennes beste resultat var nummer 7 i lagforfølgelse.
Universidad Nacional de Costa Rica
Universidad Nacional de Costa Rica (UNA) er ett av fem offentlige universiteter i Costa Rica. Hovedcampusen befinner seg i Heredia. Det ble grunnlagt 15. februar 1973. Med over 12 000 studenter er Universidad Nacional landets nest største universitet, etter Universidad de Costa Rica.
Svømming under VM i svømmesport 2017 – 100 meter brystsvømming kvinner
100 meter brystsvømming kvinner er en svømmeøvelse som ble arrangert under VM i svømming 2017 i Budapest i Ungarn 24. og 25. juli 2017.
Rekorder
Før konkurransene var gjeldende verdens- og mesterskapsrekorder som følger:
Følgende nye rekorder ble satt under konkurransen:
Forsøksheat
Forsøksheatene staret 24. Jui kl. 10:00.
Finale
Finalen ble avholdt 25. juli kl. 19:17.
Verdenscupen i hurtigløp på skøyter 2017/18 – Lagtempo kvinner
Den 14. offisielle Verdenscupen i hurtigløp på skøyter – Lagtempo kvinner (engelsk: ISU World Cup Speed Skating 2017/2018 – Team Pursuit Ladies) blir arrangert vintersesongen 2017/18.
Kalender
Kalenderen for lagtempo menn i verdenscupen i hurtigløp på skøyter 2017/18 er som følger :
Øyfjorden
Øyfjorden er navnet på tre fjorder i Norge:
Marinens logistikkommando
Marinens logistikkommando (MLK) er en avdeling i Marinen som skal støtte avdelingens kampfartøy og landavdelinger i daglig drift, under øvelser og operasjoner.
Avdelinger sørger for teknisk vedlikehold, drivstoff, ammunisjon, proviant, forbruksmateriell, re­servedeler og tjenester innen økonomi og ledelse. Oppdraget er å gi Marinen økt tilgjengelighet og utholdenhet gjennom å utføre logistikk­operasjoner der kampfartøyene befinner seg.
Operasjonskonseptene er derfor basert på mo­bilitet og fleksibilitet. Under lengre øvelser og skarpe operasjoner vil avdelingen bli forster­ket med personell fra Forsvarets logistikkorganisasjon.
Fjellkjedefolding
Fjellkjededannelse eller orogenese (fra gresk oros «berg» og genesis «opprinnelse» eller «skapelse») er de geologiske prosesser som fører til at fjellkjeder dannes. En fjellkjede dannes vanligvis når to kontinentalplater kolliderer med hverandre og den ene skyves over den andre. Ved aktive orogeneser er det vanlig at vulkansk aktivitet og jordskjelv forekommer.
Marinens logistikkommando
Fartøy
Logistikkommandoens hovedfartøy er KNM «Maud» som kan bistå Marinens kamp­fartøyer med blant annet drivstofftilførsel. I tillegg er kystvaktfartøyene «Olav Tryggvason» og «Magnus Lagabøte» overført til Marinen.
Avdelingen drifter og vedlikeholder også KS «Norge» og har ansvaret for å bemanne fartøyet. KS «Norge» blir brukt av kongefamilien til offisielle representas­jonsoppgaver og private turer i inn- og utland.​
Andre avdelinger
I tillegg til støttefartøyene bidrar også Logistikkbase Sjø (LBS) med støtte til kampenhetene.
Erarik
Erarik (død 541) var østgoternes konge i Italia en kort periode i 541 etter at kong Ildibad døde samme år.
Chancel Ilunga Sankuru
Chancel Ilunga Sankuru (født 28. desember 1995) er en kongolesisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.
Reidun Førde
Reidun Førde (født 1950 i Høyanger) er en norsk lege som er professor i medisinsk etikk Universitetet i Oslo. Hun har blant annet vært professor ved Senter for medisinsk etikk ved Universitetet i Oslo, og mangeårig medlem for legeforeningens råd for legeetikk. Hun har vært engasjert i en rekke nasjonale utvalg med medisinsketiske tema.
Førde er søster til Einar Førde og Olav Helge Førde.
Fylkesvei 1456
Fylkesvei 1456 går mellom Myrvoll og Furulund i Aurskog-Høland kommune.
Vest for Nordre Enger krysser veien Aurskog-Hølandsbanens tidligere trasé ved km 1,46.
Frem til 2019 hadde veien betegnelsen fylkesvei 230.
Megaceresa
Megaceresa er en slekt av sommerfugler som hører til familien påfuglspinnere (Saturniidae).
Utseende
En middelsstor (vingespenn ca. 50 millimeter), rødbrun påfuglspinner. Hannens antenner er bredt fjærformede, men ikke i spissen. Forvingen er avrundet og har et bredt, mørkere tverrbånd i midten, ellers ingen tegninger. Bakvingen er hvit bortsett fra for- og bakkanten som er rødbrune.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Slekten er utbredt i Sør-Amerika.
Hjulkapsel
En hjulkapsel er et deksel festet til navet eller felgen på et hjul. De brukes mest for dekorasjon, og har tidligere vært vanlig på stansede stålfelger. På humpete veger kan hjulkapsler ha en tendens til å falle av og forsøple.
På biler med lettmetallfelger eller stylede stålhjul brukes vanligvis ikke hjulkapsler, men av og til en navkapsel som bare dekker navet.
Marion Borras
Marion Borras (født 24. februar 1997) er en fransk syklist.
Steinfort
Steinfort (luxembourgsk: Stengefort) er en kommune og et tettsted i storhertugdømmet Luxembourg. Kommunen, som har et areal på 12,16 km², ligger i kantonen Capellen. I 2005 hadde kommunen 4 300 innbyggere.
Marion Borras
Hun representerte Frankrike under Sommer-OL 2020 i Tokyo, hvor hennes beste resultat var nummer 7 i lagforfølgelse.
Faith Kipyegon
Faith Chepngetich Kipyegon (født 10. januar 1994) er en kenyansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.
Hun tok gull under Sommer-OL 2016.
I 2021 representerte hun Kenya på øvelsen 1500 meter under Sommer-OL 2020 arrangert i Tokyo, og vant gullmedaljen.
Under Diamond League-stevnet i Paris 9. juni 2023 satte hun verdensrekord på 5000 m med 14.05,20.
Valentine Fortin
Valentine Fortin (født 24. april 1999) er en fransk syklist.
Hun representerte Frankrike under Sommer-OL 2020 i Tokyo, hvor hennes beste resultat var nummer 7 i lagforfølgelse.
Fakkeldans
Fakkeldans er en poloneseaktig dans, der deltagerne bærer voksfakler i hendene. En slik dans tilhørte de gamle grekernes bryllupshøytideligheter og ble senere innført av Konstantin den store (300-tallet) i hoffseremoniellet. Fakkeldansen forekom i senmiddelalderen og frem til 1600-tallet ved bryllup, og utgjorde særskilt et av de festlige opptog knyttet til kongelige feiringer.
I Sverige
I Sverige under kongelige bryllup danset man fakkeldans under sengeledsagelsesseremonien. Da ble det kongelige brudeparet inn i et paradesengekammer og flere høye mannlige bryllupsgjester, oftest riksråd danset en «långsam och värdig» dans med fakler i hendene.
Før bryllupet mellom kronprins Oscar og Josefina av Leuchtenberg i 1823 tok brudgommens far Karl XIV Johan bort tidligere tradisjoner som fakkeldans, som til da hadde vært i bruk ved kongelige bryllup i Sverige.
Andre land
Dansen var brukt på 1600- og 1700-tallene ved flere tyske hoff, og ved de engelske og danske hoff, og ble danset helt inn på 1900-tallet ved bryllup innen den prøyssiske kongefamilie, som ved keiser Wilhelm II datters ekteskap med hertugen av Braunschweig i 1913 lot oppføre fakkeldansen: Tolv mannlige fyrster, bistått av pasjer, bar brennende fakler i hendene. I første tur danser brudeparet alene, hvorpå bruden i andre turen bød opp keiseren og så de andre høyhetene. Til slutt danset brudgommen med keiserinnen og prinsessene.
Dippach
Dippach (luxembourgsk: Dippech) er en kommune og et tettsted i storhertugdømmet Luxembourg. Kommunen, som har et areal på 7,90 km², ligger i kantonen Capellen. I 2005 hadde kommunen 3 360 innbyggere.
Knøttugle
Knøttugle (Glaucidium minutissimum) er en liten ugle. Den er funnet i Brasil og observert i Paraguay. Den lever i tropiske, eviggrønne skoger. Det er det minste uglen i Sør-Amerika med sine 45 gram og 15 cm.
Kari Helliesen
Kari Natvig Helliesen (født 1938) er en tidligere lektor og Arbeiderparti-politiker fra Stavanger i Rogaland.
Stortinget
Hun var vararepresentant til Stortinget i tre perioder fra 1985 til 1997. I denne perioden var hun fast møtende stortingsrepresentant fra 1986 til 1989, mens Gunnar Berge var statsråd, og fra desember 1989 etter Gunn Vigdis Olsen-Hagens død.
Lokalpolitikken
Fra 1985 til 1987 var hun leder av Rogaland Arbeiderparti. Hun var innvalgt representant i Stavanger bystyre fra 1975 til 1986.
Yrkesbakgrunn
Fra 1965 til 2001 var Kari Helliesen lektor ved Stavanger katedralskole. Hun hadde selv vært elev ved skolen i oppveksten.
Familie
Hennes far Gustav Natvig-Pedersen (1893–1965) var stortingsrepresentant fra 1937 til 1954. Under andre verdenskrig, da Norge var okkupert av Tyskland, satt han først i tysk fangenskap på Grini, og deretter i konsentrasjonsleiren Sachsenhausen.
Etter krigen var Natvig-Pedersen også stortingspresident.
Renata Pliś
Renata Plis (født 5. februar 1985) er en polsk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.
Giovanni Antonio Pellegrini
Giovanni Antonio Pellegrini (født 29. april 1675 i Venezia, død 2. november 1741 samme sted) var en venetiansk kunstner.
Pellegrini førte en ambulerende tilværelse. Etter sin læretid hos den milanesiske maleren Paolo Pagani vat han blant annet i Roma i 1700, så i Padova og Venezia, der han giftet seg med en søster til Rosalba Carriera. Årene 1708-13 befant han seg i England, deretter i Tyskland, Flandern, Frankrike, til han til slutt i 1731 slo seg ned i Venezia. Pellegrini knuttet særlig an til Sebastiano Riccis og Luca Giordanos tidlige rokokkomaleri.
Der
Der (også Dêr, Dêru eller Diri) var en viktig sumerisk by i det østlige Mesopotamia, i området øst for elven Tigris på veien fra Babylonia til Elam.
Historie
Byen nevnes i mange kilder fra ca 2300 f.Kr. frem til seleukidenes tid (4. til 1. århundre f.Kr.).
Sargon av Akkad (2340–2284 f.K.) erobret byen på grunn av omina, hans sønn Rimuš (2284–2275) tok prestekongen av Dêr til gange og ødela byen. Etter at den ca. 2005 f.K. ble uavhengig fra det tredje Ur-dynasti, regjerte atter en autonom konge der.
Dêr nevnes senere svært ofte som grenseby mot Elam. Kong Nebukadnesar I av Babylon (1125–1104) benyttet festningen i Dêr som springbrett for sitt felttog mot Elam. Byen var stadig omstridt om skiftet hyppig mellom elamittisk og assyrisk kontroll. Rundt 720 f.Kr. marsjerte den assyriske konge Sargon II mot Humbanigash I av Elam og Marduk-Apla-Iddina II av Babylon. Sargon IIs arme ned lederlag.
Byens lokale gud het Ishtaran som på jorden ble representert av hans minister, slangeguden Nirah.
Den moderne byen Al-Badra i Irak er rett ved det gamle Der (som også kalles Badrah).
Arkeologi
Ingen arkeologisk utgravning er foretatt av Der, men en rekke bemerkelsesverdige artefakter er vitner om stedet, som en kudurru (funnet i Sippar) som bekreftet navnet på stedet. Stedet selv er blitt så sterkt skadet av vann over århundrene at det ikke anses verdt strevet å foreta utgravninger der.
Nedre Manilla
Nedre Manilla er en villa på Djurgårdsvägen 230 på Djurgården i Stockholm, som disponeres av familien Bonnier og blant annet rommer Bonniers porträttsamling.
Historikk
Coral ble kalt hjem til Spania straks etter Gustav IIIs død i 1792 och de storstilte byggeplanene ble bare delvis utførte. Området forfalt i en periode, og ble så delt i tre deler: Övre Manilla, Nedre Manilla og Manhem. Nedre Manilla ble overtatt av legen professor A. J. Hagström i begynnelsen av 1800-tallet. Han ombygde de gjenstående 1700-tallsbygningene (stall, vognhus, krutthus og kuskbosted) til sommerbosted for familien Hagströmer.
I 1909 ble eiendommen ervervet av forleggeren Karl Otto Bonnier med familie. Arkitekten Ragnar Östberg fikk i oppdrag å bygge en stor villa på stedet, og valgte da aå sammenbygge den med det mindre gulpussede krutthuset i stein fra 1790-tlalet som fantes på tomten og var en del i Stockholms fasta försvar. Den nye delen ligger på et høydeparti og forenes med Kruthuset med en matsalsbygning. Den gula pussen ble beholdt og alle tak fikk samme røde teglpanner som Kruthuset hadde. I 1961 tilkom utbygningen Galleriet, tegnet av Birger "Codde" Borgström, med en utstilling av Eva Bonniers malerier.
Lysthuset
Et lysthus fra 1790-tallet er bevart, og er klassifisert som byggnadsminne. Det har arkitekturhistorisk verdi.
Coralie Demay
Coralie Demay (født 10. oktober 1992) er en fransk syklist.
Hun representerte Frankrike under Sommer-OL 2020 i Tokyo, hvor hennes beste resultat var nummer 7 i lagforfølgelse.
Luca Zidane
Luca Zinedine Zidane Fernández (født 13. mai 1998) er en fransk-spansk fotballspiller som spiller for.
Han er sønn av Zinedine Zidane og hans kone Véronique Fernández. Hans brødre Theo og Elyaz spiller for Real Madrids ungdomsavdeling, mens hans bror Enzo er også profesjonell fotballspiller.
Europakommisjonens generalsekretariat
Europakommisjonens generalsekretariat er kommisjonens sentrale forvaltningsenhet, og har hovedkontor i Berlaymontbygningen i Brussel. Generalsekretariatet er ansvarlig for den overordnede samordning av kommisjonens arbeid, både med hensyn til å utforme ny politikk og å gjennomføre politikken i de øvrige av EUs institusjoner. Generalsekretariatet er en støttefunksjon for hele kommisjonen. Det har rang som generaldirektorat.
Ansvarsområder
Generalsekretariatet ansvarsområder er blant annet å
Ledelse
Generalsekretariatet ledes av Europakommisjonens president. Direkte underordnet presidenten er det ansatt en generalsekretær og tre visegeneralsekretærer (2019).
Turn under Sommer-OL 2012 – Frittstående menn
Frittstående menn er en turnøvelse under Sommer-OL 2012 i London. Finalen blir avholdt i The O2 Arena den 5. august 2012.
Kvalifisering
Kvalifisering skjedde den 29. juli 2012 og endte med følgende resultat: (Q betyr kvalifisert og R betyr reserve til finalen)
Fylkesvei 1462
Fylkesvei 1462 går mellom Komnes og Skreppestad i Aurskog-Høland kommune.
Frem til 2019 hadde veien betegnelsen fylkesvei 233.
Holly Edmondston
Holly Edmondston (født 5. desember 1996) er en newzealandsk syklist.
Hun representerte New Zealand under Sommer-OL 2020 i Tokyo, hvor hennes beste resultat var nummer 8 i lagforfølgelse.
Marco Reda
Marco Reda (født 22. juni 1977) er en kanadisk tidligere fotballspiller som spilte for blant annet Sogndal, Aalborg og Toronto FC. Han begynte sin profesjonelle karriere i USL A-League med Toronto Lynx, der han utviklet sine ferdigheter som en solid forsvarer. Dette førte til en overgang til Europa og Sogndal, noe som endte med fem år i skandinavisk fotball. I 2007 tegnet Reda kontrakt med det nyopprettede MLS-laget Toronto FC, og avsluttet sin karriere i USLs 1. divisjon. Han spilte også innendørsfotball i NPSL med Toronto ThunderHawks i 2000-2001.
Etter å ha lagt opp som spiller hadde han et kort verv som assistenttrener i CSL med SC Toronto i 2012.
Klubbkarriere
Reda begynte sin karriere på universitetet med Winthrop University fra 1996 til 1997. Han fikk profesjonell kontrakt med Toronto Lynx i 1998. I 1999 ble han utnevnt til lagets kaptein, og vant pris som lagets beste defensive spiller.
I 2000 ledet Reda klubben til play-off for andre gang i klubbens historie. Toronto kom på 3. plass i Nordøst-divisjonen av USL, slo ut Richmond Kickers med 3-1 sammenlagt i første runde, men tapte deretter for Rochester Rhinos med 1-2 sammenlagt.
Reda spilte én sesong i innendørsligaen NPSL for Toronto ThunderHawks vinteren 2000-2001, klubbens eneste sesong før ligaen ble ligaen. ThunderHawks nådde Conference-finalen hvor de ble beseiret av Milwaukee Wavee. Han fortsatte deretter som kaptein for Toronto Lynx, hvor han 13. juni 2002 ble han for første gang tatt med på A-League-Ukens Lag. Tidlig i 2002-sesongen ble han invitert til prøvespill i Norge med Sogndal Fotball i norsk eliteserie. Sogndal var fornøyd med prøvespillet og tilbød ham en kontrakt.
Maša Rajić
Maša Rajić (født 2. april 2007) er en serbisk friidrettsutøver som konkurrerer i mellomdistanseløp. Hun vant 800 meter under Sommer-EYOF 2022.
Marco Reda
Klubbkarriere
I sin debutsesong med Sogndal ble han årets spiller i klubben, og over tre sesonger spilte han 70 kamper og scoret seks mål. I 2004, etter at Sogndal rykket ned til 1. divisjon meldte han overgang til Aalborg BK i dansk Superliga. Reda spilte i Aalborg for et og et halvt år før han ble frigitt fra kontrakten. På høsten 2006 ble han igjen hyret inn av gamleklubben Sogndal, men de klarte ikke å rykke opp til eliteserien.
Maša Rajić
Idrettskarriere
Rajić kom på sjetteplass på 1500 meter under det serbiske U20-mesterskapet innendørs i 2021, og hun kom på fjerdeplass på 3000 meter under det serbiske U18-mesterskapet innendørs. Utendørs fikk hun bronse på 800 meter under det serbiske U20-mesterskapet i friidrett.
Hun deltok i friidrett under Sommer-EYOF 2022, og vant der 800 meter.
Marco Reda
Klubbkarriere
Nyopprettede Toronto FC ga Reda kontrakt 22. februar 2007, som en del av laget for klubbens første sesong i Major League Soccer. Laget hadde i utgangspunktet tenkt seg Reda sammen med Chris Pozniak, Adam Braz og Jim Brennan som en "kanadisk mur" av forsvarere, men en kombinasjon av skader og lite pålitelig spill førte til at Reda og to andre ble frigitt fra klubben før neste sesong.
4. mars 2008 signerte han med Charleston Battery i USL førstedivisjon. Med Charleston ble han utnevnt til lagets kaptein, og hjalp Battery nå finalen i US Open Cup, hvor de tapte 1-2 for DC United. 11. februar 2009 signerte han med Vancouver Whitecaps, hvor han og laget nådde USL playoff-finalen, men ble beseiret av Montreal Impact. Han ble frigitt av Whitecaps på slutten av 2009-sesongen.
Trenerkarriere
Siden 2010 har Reda vært trener med Power Football School of Excellence i Toronto, Ontario. 1. mai 2012 ble han utnevnt til assisterende trener til SC Toronto i Canada Soccer League, men klubben trakk seg fra ligaen etter sesongen.
Landslagskarriere
Reda gjorde sin debut for Canada i en vennskapskamp mot Nord-Irland i februar 2005. Han spilte i alt sju landskamper, og scoret ett mål. Han ble tatt ut i troppen til Gold Cup i 2007, men uten å spille kamper. Hans siste landskamp var en vennskapskamp mot Martinique i 2008.
Korvettskvadronen
Korvettskvadronen er en avdeling i Marinen og består av seks korvetter av Skjold-klassen.
Skvadronens primæroppgaver i freds­tid er overvåkning, suverenitetshevdelse og ved behov også myndighetsutøvelse i kystnære farvann under norsk jurisdiksjon. Fartøyenes store mobilitet gjør dem også egnet til deltakelse i og ledelse av søk- og redningsoperasjoner og støtte til sivile og statlige instanser med maritime ansvar­sområder.
I krise- og krigssituasjoner skal korvet­tene utføre overflateoperasjoner for å opprettholde kontroll over kystsonen og bidra til å forstyrre fiendtlige styrker. Fartøyene er også godt egnet til å støtte Sjøforsvarets spesialstyrker.
Sonja Roman
Sonja Roman (født 11. mars 1979) er en slovensk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble slått ut i de innledende rundene på 1500 meter.
Korvettskvadronen
"1. Korvettskvadron" het tidligere "MTB-våpenet" frem til omstillingen i Sjøforsvaret 1. august 2016.
Walcker Orgelbau
Walcker Orgelbau eller E. F. Walcker & Cie var en tysk orgelbyggerbedrift som ble grunnlagt av Johann Eberhard Walcker (1756–1843) i Bad Cannstatt, en forstad til Stuttgart, i 1780.
Sønnen Eberhard Friedrich Walcker, født 3. juli 1794 i Cannstatt, død 2. oktober 1872 i Ludwigsburg, lærte faget av sin far. I 1820 flyttet han bevegelsen til Ludwigsburg og den fikk verdensberømmelse gjennom viktige oppfinnelser, særlig for kjegleboksen i 1842. Walcker ble også berømt etter å ha bygget et orgel i Paulskirche i Frankfurt i 1833 som hadde 74 stemmer. Andre betydelige orgelkonstruksjoner fulgte snart, og Walcker ble en forløper for det symfoniske orgelet i Tyskland.
Walckers fem sønner deltok i virksomheten, men fra 1916 var Oscar Walcker (1869-1948) eneeier. Fabrikken leverte orgler til blant annet Ulmer Münster i Ulm (med 171 stemmer), katedralen i Riga (124 stemmer), Stefansdomen i Wien (90 stemmer), St. Michaelis-kirken i Hamburg (154 deler, fem manualer og pedal) samt det som da var Skandinavias største orgel, Sankt Petri kirke i Malmö (1914 med 73 stemmer) og til Nykirken i Kristinestad, Finland. Det største Walcker-orgelet hadde over 200 stemmer og over ti tusen piper. Det ble bygget i 1930-årene for et kongress-sted i Nürnberg, men ble ødelagt av bombing under andre verdenskrig.
Fra 1948 ble selskapet ledet av Werner Walcker-Mayer. Han tok initiativet i 1965 til å etablere Walcker-Stiftung für organwissenschaftliche Forschung. Virksomheten ble drevet fra Ludwigsburg til i 1974. En filial åpnet i 1957 i Wien, men den ble i 1961 flyttet til Guntramsdorf. Hovedverkstedet ble først flyttet til Murrhardt og deretter til Kleinblittersdorf i Saarland.
Walcker Orgelbau gikk konkurs i 1999, men den lange orgelbyggertradisjonen blir fortsatt ivaretatt, i det de to selvstandige orgelbyggeriene Orgelbau Michael Walcker-Mayer i Guntramsdorf og Orgelbau Gerhard Walcker-Mayer i Bliesransbach ble grunnlagt i 2000. Begge fortsetter orgelbygging i beste Walcker-tradisjonen.
TV-året 1954
TV-året 1954 er en oversikt over hendelser, program og avdøde TV-personligheter i 1954.
Bryony Botha
Bryony Botha (født 4. november 1997) er en newzealandsk syklist.
Tjølling Jeger- og Fiskerforening
Tjølling Jeger- og Fiskerforening er et av Norges Jeger- og Fiskerforbund sine lokallag, tilhørende Tjølling i Vestfold og Telemark. Foreningen er tilknyttet Vestfold NJFF, og ble stiftet i 1949. Per 22. juni 2022 hadde foreningen 305 medlemmer. Geir Uno Dreng er leder i foreningen.
Arenalsjøen
Arenalsjøen (spansk: Lago Arenal) er en kunstig innsjø ved vulkanen Arenal i Costa Rica. Den er om lag 30 km lang og nesten 5 km brei, og dekker et areal på 85 km². Den er dermed landets største innsjø. Den er mellom 30 og 60 meter dyp. Innsjøen var opprinnelig naturlig, men svært liten, og den ble utvida i 1979 for å fungere som reservoar for et vannkraftverk. Størsteparten av Arenalsjøen ligger i kantonen Tilarán i provinsen Guanacaste. De nærmeste byene er La Fortuna og Tilarán.
Tjølling Jeger- og Fiskerforening
TJFF mottar støtte fra Grasrotandelen, og mottok i 2021 cirka fem tusen kroner fra det. TJFF har et samarbeid med Tjodalyng skole, hvor medlemmer av foreningen bistår elever som har natur og friluftsliv som valgfag.
Sprint-NM på skøyter 2005
Sprint-NM på skøyter 2005 ble avholdt på Leangen kunstisbane i Trondheim 5. og 6. februar 2005. Teknisk arrangør var Sportsklubben Falken.
Bryony Botha
Hun representerte New Zealand under Sommer-OL 2020 i Tokyo, hvor hennes beste resultat var nummer 8 i lagforfølgelse.
Sprint-NM på skøyter 2005
Norgesmestere ble Mari Hemmer, Aktiv SK for damene og Mikael Flygind Larsen, Holmestrand og Botne SK for herrene.
Dette sprint-mesterskapet gikk samme helg som allround-VM i Moskva, hvor de norske løperne Annette Bjelkevik, Maren Haugli, Øystein Grødum, Håvard Bøkko og Eskil Ervik deltok.
Rättschef
Rättschef (norsk: rettssjef) er tittelen på en upolitisk tilsatt embedsmann i det svenske Regeringskansliet som blant annet har ansvar for at forslag til lover og andre dokumenter blir utarbeidet og at de er juridisk korrekte og enhetlige. I visse departementer er samme person både rättschef og ekspedisjonssjef. Utrikesdepartementets rättschef har et særskilt ansvar for å følge folkerettslige saker av vekt og representerer Sverige i saker for internasjonale domstoler der Sverige er part, for eksempel Den europeiske unions domstol, Den europeiske menneskerettsdomstol og de menneskerettighetskomiteene i De forente nasjoner som tillater individuelle klagesaker.
Tjølling Jeger- og Fiskerforening
Medaljevinnere
Reidar Lars Dreng tok NM-tittelen i jaktsti i Kristiansand i 1982. Yngve Kleppang tapte omskytingen om Kongepokalen mot Kenneth Aspestrand under NM i figurjakt & jaktsti i Grandalen i 1992 og endte opp med sølvmedaljen. I Norgesmesterskapet i figurjakt 1988 i Nittedal tok både foreningen sølvmedalje i henholdsvis lagkonkurransen (Yngve Kleppang, Torstein Gran og Roy Sandberg) og ved Yngve Kleppang i individuelt. Ivar Ekenes ble Norgesmester i jaktsti i 1993 på Finnholt ved Skarnes, samtidig ble han også sølvvinner sammen med resten av laget (Yngve Kleppang og Helge Jacobsen) i lagkonkurransen. Ved Norgesmesterskapet i 1994 hvor foreningen selv var vertskap ble lagkonkurransen i jaktsti vunnet av Tjølling JFF 1.lag med Yngve Kleppang, Roy Sandberg og Ivar Ekenes på laget. Ekenes ble Norgesmester i jaktsti individuelt for andre gang under NM i Aurskog i 1996, mens Yngve Kleppang tok bronsemedaljen.
Arrangementer
Klubben arrangerte NM i figurjakt i 1989 på Holtefjell ved Eftang med 416 skyttere, og hvor Kongepokalen gikk til Geir Linnes fra Sør-Odal JFF. Norgesmesterskapet i jaktsti 1994 og Norgesmesterskapet i figurjakt 1994 ble også arrangert av foreningen på samme sted som sist de var vertskap for NM i 1989. Norgesmestere i 1994 ble Kjell Strøm fra Brandval JFF i figurjakt og Finn Nygård fra Notodden JFF i jaktsti.
Ungdomsgruppa
Foreningen har en aktiv ungdomsgruppe, som møtes hver uke. Aktivitetene deres består blant annet av helgeturer, opplæring i friluftsliv, fiske og jakt.
Hund
Hundegruppa består av to undergrupper, stående fuglehunder, og drivende hunder. Gruppa tilbyr også saueaversjon.
Jentegruppa
Jentagruppa har aktiviteter som kanopadling, jakt og bærturer.
Seniorgruppa
Seniorgruppa ble startet i 2020, og er en gruppe hvor eldre medlemmer kan møtes.
Fiskegruppa
Fiskegruppa holder fiskekonkurranser og driver med kultiveringsarbeid av gytebekker. I 2019 ble Bjønnesbekken kultivert, og i 2021 ble Leirvoldbekken kultivert.
Jaktterreng og skytebane
Medlemmene i foreningen kan jakte i Tjølling Viltstellområde.
Foreningen har en bane på Malerød, hvor man kan trene på bevegelige og stillestående viltmål. TJFF har et samarbeid med Hedrum Jeger- og Fiskerforening, som gjør at de kan øve på rifleskyting på Allumbanen.
"Eggesaken"
Fra 2014 til 2016 importerte foreningen i følge Landbruksdepartementet 8340 befruktede fasan- og rapphønsegg. Til Tollvesenet forklarte foreningen at eggene skulle bli brukt til avl, og da var tollsatsen for dette på 15,50kr per kilo. Eggene ble derimot ikke brukt til avl, men ble brukt for å sette ut fugler i naturen. Landbruksdepartementet avgjorde at tollsatsen for dette var på 427 prosent, og norges Jeger- og Fiskerforbund fikk et krav av Tollmyndighetene på over 600 000kr. Saken ble politianmeldt i 2016, men ble henlagt på grunn av bevisets stilling. Foreningen mener selv at de aldri fikk vite om anmeldelsen. Foreningen klagde på tollkravet, men tapte siste klagerunde og måtte betale kravet i tillegg til straffeskatt.
Kehlen
Kehlen (luxembourgsk: Kielen) er en kommune og et tettsted i storhertugdømmet Luxembourg. Kommunen, som har et areal på 28,18 km², ligger i kantonen Capellen. I 2005 hadde kommunen 4 724 innbyggere.
Mamer
Mamer er en kommune og et tettsted i storhertugdømmet Luxembourg. Kommunen, som har et areal på 27,54 km², ligger i kantonen Capellen. I 2005 hadde kommunen 6 823 innbyggere.
Otto Aubert
De er flere som heter Otto Aubert
Stumpneseape
Stumpneseape er en apeart som lever i det sentrale og sørvestlige Kina. I kalde fjellskoger utholder stumpneseapen temperaturer ned i -5 grader. Den lange pelsen og den buskete halen holder den varm, der den vandrer rundt på bakken eller i trær på korte kraftige lemmer. Fingrene plukker blader, frukt, frø og lav. Tropper på flere hundre deler seg i småflokker med èn hann og hunner for å lette etter mat og formere seg.
Inger Sonberg Ramstad
Hun er utdannet ved Statens håndverks- og kunstindustriskole fra 1955 til 1959, hvor hun studerte under Kjellaug Hølaas. De to påfølgende årene jobbet hun som lærling/assistent i Synnøve Anker Aurdal sitt vevatelier. Ramstad virket som freelance designer for Berger og Fossekleven fabrikker i Svelvik kommune i årene 1963-1984. Nærmere 300 pleddesign er signert Inger Johanne Ramstad, inkludert merkevarenavnet Bergerpledd ble etablert. Ramstad har også deltatt på en rekke kollektivutstillinger som tekstilkunstner.
Kuçovë (distrikt)
Kuçovë var et distrikt i regionen Berat, i det sørlige sentrale Albania. Hovedstaden var byen Kuçovë. Distriktets areal var 112 km², og ved folketellingen i 2001 hadde distriktet 35,571 innbyggere.
Berat (distrikt)
Berat var et distrikt i prefekturet Berat, i det sørlige sentrale Albania. Hovedstaden var byen Berat, med Poliçan som nest største by. Distriktets areal var 915 km², og ved folketellingen i 2001 hadde distriktet 128,410 innbyggere.
Johannes IV Megas Komnenos
Johannes IV Megas Komnenos (gresk: Ιωάννης Δ Μέγας Κομνηνός) (født ca. 1403, død 1459) var Keiser av Trapezunt-riket (Trebizond) fra 1429 til sin død. Han var sønn av keiser Alexios IV Megas Komnenos og Theodora Kantakouzene.
Trapezunt-riket ble grunnlagt i 1204 i kjølvannet av at korsfarerne i Det fjerde korstog okkuperte Konstantinopel. En gren av den bysantinske keiserfamilien som etter hvert kalte seg «Megas Komnenos» flyktet til Georgia og med deres hjelp etablerte de sitt keiserrike på sydkysten av Svartehavet. Andre i keiserfamilien opprettet på omtrent samme tid Keiserriket Nikea som også hevdet å være den rette arvtakeren til Østromerriket.
Hans tidlige liv
Johannes hadde fått tittelen despot da faren tiltrådte som keiser i 1417. Tittelen ble etter tradisjonen tildelt eldste sønn når han ble utpekt til keiserens etterfølger. Johannes kom imidlertid i konflikt med sine foreldre. Ifølge et innskutt avsnitt i historien til den samtidige greske historikeren Laonikos Chalkokondyles, anklaget han sin mor Theodora for å ha et forhold til en ikke navngitt høyere tjenestemann, en «protovestarios», i riket. Johannes drepte denne påståtte elskeren, og holdt også keiseren og keiserinnen en tid fanget i citadellet, før livvaktene fikk satt dem fri. Johannes flyktet så til Georgia. Etter dette ble Johannes fratatt despot-tittelen, og hans yngre bror Alexander ble utnevnt til despot.
Mens han var i Georgia giftet han seg med Bagrationi, en datter av kong Alexander I av Georgia, men han hadde ikke nok støtte til å kunne dra tilbake til Trapezunt. Han dro videre til den genovesiske befestningen i Caffa på Krim og med støtte fra genoveserne kunne han seile til Trapezunt med et væpnet skip i 1429.
Han gikk i land ved St. Fokas (nåværende Görele og forskanset seg i klosteret. Hans far, keiser Alexios samlet tropper og gikk imot ham. Medlemmer av Kabasitai-familien, en aristokratisk familie, tilbød seg å megle mellom partene. Det er uklart hva som var deres rolle. En tolkning av Chalkokondyles’ (eller Pseudo-Chalkokondyles’) Proofs of History er at de var allierte med Johannes. Johannes skal ha bedt om at de eskorterte hans far inn til ham, men sendemennene drepte i stedet keiser Alexios. Johannes straffet da sendemennene ved å stikke ut øynene på den ene og hugge hånden av den andre.
Pero Tafur, en spansk samtidig historiker, har levert en annen versjon der det sies at Johannes ble keiser ved hjelp av den tyrkiske sultanen. Det er mulig at begge versjonene har noe sannhet i seg ettersom Johannes kan ha fått økonomisk eller militær bistand fra tyrkerne for å komme seg til Trapezunt.
Dokumenter nevner Johannes som keise første gang 28. oktober 1429, så han må ha blitt anerkjent før den tid. Hans bror Alexander ble sendt i eksil til Konstantinopel hvor den spanske ambassadøren og historieskriveren Tafur møtte ham åtte år senere.
Regjeringstiden
Johannes IV innledet sin regjeringstid med å straffe sin fars drapsmenn, og han sørget for farens begravelse. Hans regjeringstid ble dominert av stadige kamper for å forsvare Trapezunt-riket mot oghuz-tyrkerne og det stadig mer aggressive osmanske riket i vest.
I 1442 sendte den osmanske sultan Murad II ut en flåte for å plyndre langs svartehavskysten og forsøke å innta byen. Flåten klarte ikke å gjøre stor skade i Trapezunt, men de angrep besittelsene på Krim. På vei tilbake ble imidlertid flåten delvis ødelagt i en storm, og osmanene utførte ikke flere angrep mot Trapezunt før sultan Mehmed II hadde overtatt. I februar 1451 kom den bysantinske utsendingen Georgios Sphrantzes til Trapezunt for å hente en brud til sin keiser Konstantin XI Palaiologos. De fikk samtidig utvekslet nyheter omkring sultan Murads død. Johannes uttrykte glede over skiftet av sultan, men fikk snart vite at den nyutnevnte sultanen også hadde ambisjoner om å underlegge seg bysantinske områder.
I 1453 ble Konstantinopel inntatt av de osmanske styrkene under sultan Mehmed II, og Trapezunt-riket var, sammen med Despotatet Morea, de siste gjenværende keiserlige bysantinske områdene. Mehmed II oppfordret raskt Johannes til å anerkjenne det osmanske Konstantinopel og påla Trapezunt og de venetianske handelsmennene store avgifter på handelsskip som skulle til Middelhavet. Johannes godtok ikke dette, og i 1456 sendte sultanen Hizir Bey, guvernør av Amasya for å angripe Trapezunt både fra landsiden og sjøen. Ifølge Chalkokondyles herjet Hizir på landsbygda og trengte helt inn I Trapezunt by og tok 2000 mennesker til fange. Byen var også svekket etter en pestepidemi og sto I fare for å falle I hendene til osmanene. Johannes aksepterte en løsesum på 2000 gullstykker, og sendte sin bror David Megas Komnenos til Mehmed for å undertegne avtalen der. Da David undertegnet avtalen i 1458 hadde løsepengesummen vokst til 3000 gullstykker.
Johannes observerte også osmanenes fremstøt mot Morea og benyttet seg nå av eksteskapsallianse for å prøve å styrke sin stilling. Han fikk i 1458 giftet bort sin datter Theodora (som tok navnet Despina Khatun) med Uzun Hasan, sultan i Aq Qoyunlu Samtidig gjorde han fremstøt i forsøk på å forene den ortodokse kirken med den katolske. Allerede i 1434 hadde han besvart brev fra pave Eugenius IV, i sterk motsetning til de tidligere keiserne i Trapezunt som konsekvent hadde ignorert pavens missiver. Metropolitten i Trapezunt var også med i den bysantinske delegasjonen til det økumeniske Konsilet i Firenze 1438-1439. (Konsilet vedtok faktisk i 1439 en gjenforening av de to kirkene, men patriarken av Konstantinopel, Josef II, som ledet østkirkens delegasjon døde to dager etter vedtaket og avtalen ble aldri godkjent i den østlige synoden.)
Tilnærmingene til pavekirken ble ikke godt mottatt i Genova, den viktigste handelspartneren i Trapezunt. Selv om Johannes fikk hjelp av et genovesisk skip for å overta makten klarte han ikke å betale sin gjeld til dem. I 1441 nektet han å betale erstatning for et skip som var plyndret seks år tidligere. Diplomatiske initiativer i 1443 førte ikke frem, og i 1447 sendte genoveserne ut en flåte mot Trapezunt fra sitt hovedkvarter i Caffa og truet med embargo. Handelen i Svartehavet ble rammet av konfliktene.
Johannes’ skepsis og negative holdning til genoveserne ble av Pero Tafur forklart med frykt for at en bysantinsk-genovesisk allianse ville resultere i at broren Alexander fikk overta keisertronen i Trapezunt. Alexander hadde, etter at han kom i eksil i Konstantinopel, giftet seg med Maria Gattilusio, datter av den genovesiske lord av Lesvos. I stedet for Genova favoriserte Johannes handelen med Venezia, selv om de heller ikke fullt ut gjenvant sin tidligere innflytelse i svartehavsområdet.
På et tidspunkt, man vet ikke når, ble Trapezunt også rammet av et angrep fra safavidedynastiets leder Shaykh Junayd fra Ardabil-provinsen i dagens Iran Johannes samlet både land- og sjøstyrker og møtte Shaykhs arme. Sjøstyrkene klarte ikke å komme til land på grunn av sterk vind, og landstyrkene led nederlag, blant annen ble hærens «pansebastos» (høytstående offiserstittel) drept. Johannes rømte tilbake til Trapezunt by mens Shaykh beleiret byen. Etter tre dager ga safavidene opp og marsjerte sørover for å plyndre Mesochaldia i stedet.
Ekteskap og barn
Ifølge historikeren Kuršanskis hadde Johannes bare ett barn, Theodora Megale Komnene, bedre kjent under sitt mongolske navn Despina Khatun som hun tok da hun giftet seg med Uzun Hasan. De to barna som man er usikre på er:
Christopher Jacob Boström
Christopher Jacob Boström (født 1. januar 1797 i Piteå i Norrbotten i Sverige, død 22. mars 1866 i Uppsala) var en svensk filosof, farbror til Sveriges statsminister Erik Gustaf Boström.
Den boströmske filosofien utøvde et dominerende innslag i svensk filosofi fra midten av 1800-tallet frem til tidlig på 1900-tallet. Dens innflytelse strakk seg imidlertid langt derutover, en årsak var at samtlige studenter ved svenske universiteter, med unntak for de som ble opptatt ved medisinsk fakultet, innledet sine studier med et obligatorisk kurs i filosofi, som i store stykker bestod av studier av boströmska filosofin.
Kirstie James
Kirstie James (født 25. mai 1989) er en newzealandsk syklist.
Hun representerte New Zealand under Sommer-OL 2020 i Tokyo, hvor hennes beste resultat var nummer 8 i lagforfølgelse.